EkBass/fiwiki-20250220-pages-articles huggingface dataset:
Haukilampi (Ikaalinen, Ylijoenperä)

Haukilampi on Pirkanmaalla Ikaalisissa Sisätön Ylijoenperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Haukilampi on osa Juurijärven-Hulppojärven valuma-aluetta. == Maantietoa == Lammen pituus on 250 metriä, leveys 150 metriä ja sen pinta-ala on 2,3 hehtaaria. Lammessa on yksi saari, jonka pituus on alle 20 metriä. Se sijaitsee alle neljä kilometriä Juurijärvestä luoteeseen ja yli kilometrin Pirttijärvestä pohjoiseen. Lammen ympäristössä on runsaasti ojitettuja soita. Lampeen on kaivettu seitsemän suo- tai metsäojaa, joista kuusi tuovat soiden kuivatusvesiä ja yksi toimii laskuojana. Laskuoja lähtee itärannasta ja kulkee etelään yhtyen Sahinojaan ja laskien lopulta Pirttijärveen. Rantaviivan pituus on 650 metriä ja rannat ovat pääosin suota. Lampi on autio eikä sinne johda teitä. Metsäautotiet ohittavat lammen sadan metrin etäisyydeltä. == Lähteet == Luokka:Juurijärven–Hulppojärven valuma-alue Luokka:Ikaalisten järvet Luokka:Sisättö
Haukilampi (Ikaalinen, Juhtimäki)

Haukilampi on Pirkanmaalla Ikaalisissa Seitsemisen kansallispuistossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Haukilampi on osa Juurijärven- Hulppojärven valuma-aluetta. == Maantietoa == Lammen pituus on 250 metriä, leveys 100 metriä ja sen pinta-ala on 2 hehtaaria. Se sijaitsee Multiharjun itäpuolella suolla olevassa painanteessa. Siihen laskee kolme suo-ojaa entisiltä ojitetuilta soilta. Ympäristön suot on ilmakuvan perusteella ennallistettu luomalla ojat umpeen. Laskuoja Haukilamminoja lähtee lammen eteläpäästä ja laskee noin 8 kilometrin jälkeen Hulppojärveen. Lammen rantaviivan pituus on 600 metriä ja rannat ovat suota. Lampi on autio eikä sinne johda teitä tai polkuja. Kansallispuistossa kulkeva maantie ylittää Haukilamminojan sata metriä lammesta ja maantien varrella on 150 metrin päässä pysäköintialue. == Lähteet == Luokka:Juurijärven–Hulppojärven valuma-alue Luokka:Ikaalisten järvet Luokka:Seitsemisen kansallispuisto
Seututie 733

Seututie 733 on Kauhavan Pernaalta Lappajärven Karvalaan johtava seututie. Tie on koko matkalta päällystettyä kaksikaistaista tietä. Tiellä on lyhyt yhteinen osuus kantatien 63 kanssa Kauhavan pohjoispuolella. Osuus Pernaalta Kauhavalle on suoraa ja hyvälaatuista tietä. Osuus Kauhavalta Lappajärvelle on huomattavasti mutkaisempaa. == Reitti == * Kauhava ** Pernaa (valtatie 19) ** Kauhava (kantatie 63) ** Jylhä (yhdystie 7333) * Lappajärvi ** Karvala (seututie 711) == Vaasa-Lappajärvi-poikkitie == Valtatiet 8 ja 19 sekä seututiet 725 ja 733 muodostavat poikkitieyhteyden Vaasan ja Lappajärven Karvalan välille. Tie käyttää seuraavia osuuksia eri teillä: * Valtatie 8: Vaasa-Kuni, Mustasaari * Seututie 725: Kuni, Mustasaari-Ylihärmä, Kauhava * Valtatie 19: Ylihärmä, Kauhava-Pernaa, Kauhava * Seututie 733: Pernaa, Kauhava-Karvala, Lappajärvi == Lähteet == 733 Luokka:Kauhavan liikenne Luokka:Lappajärven liikenne
Bruno Bini

Bruno Bini (s. 1. lokakuuta 1954) on ranskalainen jalkapallovalmentaja ja entinen keskikenttäpelaaja. Syyskuusta 2015 lähtien hän on toiminut Kiinan naisten jalkapallomaajoukkueen päävalmentajana. ==Ura== Binin pelaajaura jäi suhteellisen vaatimattomaksi. Hän pelasi ammattilaistasolla vuosina 1972–1976 edustaen muun muassa Toursia ja Nancya. Hän jatkoi uraansa vielä amatööritasolla vuoteen 1981 saakka. Pelaajauransa jälkeen Bini toimi Ranskan jalkapalloliiton palveluksessa tyttöjen maajoukkueiden valmennuksessa 1993–2004. Helmikuussa 2007 hän nousi Ranskan naisten jalkapallomaajoukkueen uudeksi päävalmentajaksi.Foot -Bleues - Bruno Bini remplace Loisel Binin johdolla Ranska eteni historiallisesti puolivälieriin EM-kisoissa 2009. Kaksi vuotta myöhemmin Ranskan naiset tekivät historiaa MM-kisoissa 2011 etenemällä aina välieriin saakka. Historiallinen mitali jäi saamatta, kun Ruotsi oli pronssiottelussa vahvempi maalein 2–1. Sijoitus oli kuitenkin Ranskan historian paras.Japan claim maiden title Lontoon olympialaisissa 2012 Ranskan kohtalona oli samoin jääminen neljänneksi, tällä kertaa pronssiottelussa tuli tappio Kanadalle.FOOTBALL WOMEN Binin johdolla Ranska selvisi kaikkiin naisten arvokisoihin ja vakiinnutti paikkansa naisjalkapallon kärjessä, vaikka mitali jäikin ottamatta. Bini päätti uransa Les Bleuesin peräsimessä EM-kisoihin 2013, joissa alkulohkonsa voittanut Ranska putosi puolivälierissä Tanskalle.Denmark down favourites France on penaltiesBergeroo remplace Bini Syyskuussa 2015 Binistä tuli Kiinan naisten jalkapallomaajoukkueen päävalmentaja.Bruno Bini nouveau sélectionneur de l'équipe de Chine féminine (off.) ==Meriitit== * Naisten U19 Euroopan mestaruus: 2003 * Naisten MM- neljäs: 2011 * Naisten EM-puolivälierät (2): 2009, 2013 ==Lähteet== Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1954 syntyneet Luokka:Elävät henkilöt
Aapo Huhta

Aapo Huhta (s. 1985 Haapajärvi) on suomalainen valokuvataiteilija. Hän on valmistunut taiteen maisteriksi Aalto-yliopistosta vuonna 2015. Huhdalla oli ensimmäisenä suomalaisena valokuvaajana yksityisnäyttely Tukholman valokuvataiteen museossa Fotografiskassa vuonna 2016. Hän sai museon jakaman nuoren pohjoismaisen valokuvaajan palkinnon vuonna 2015 valokuvasarjallaan Block, joka on New Yorkin kaduilla kuvattu kuvasarja nykyajan metropolista ja ihmisen paikasta siellä. Sarja julkaistiin kirjana vuonna 2015. Hänen toinen, Namibiassa vuosina 2016–2018 kuvattu valokuvakirjansa Omatandangole (Kehrer Verlag) julkaistiin loppuvuodesta 2019. Huhta valittiin vuoden 2020 nuoreksi taiteilijaksi. Huhta oli vuonna 2014 Magnum-kuvatoimiston 30 parhaan alle 30-vuotiaan valokuvaajan listalla ja samana vuonna Fotofinlandia-finalisti. Huhdan kolmas valokuvakirja Gravity (Kult Books) julkaistiin vuonna 2023. == Lähteet == ==Aiheesta muualla== * Aapo Huhdan kotisivu Luokka:Suomalaiset valokuvaajat Luokka:Vuoden nuori taiteilija -palkinnon saajat Luokka:Vuonna 1985 syntyneet Luokka:Elävät henkilöt
Queenstown (Uusi-Seelanti)

Queenstown (maoriksi Tāhuna) on pieni kaupunki Uuden-Seelannin Eteläsaaren lounaisosassa. Kaupunki sijaitsee Lake Wakatipu -järven rannalla, ja sitä ympäröivät eri suunnista vuoret ja vuoristot, kuten The Remarkables. == Historia == Queenstownin alue on ollut maorien asuttama ennen eurooppalaisten saapumista, mutta eurooppalaisten perustaessa alueelle pysyvää asutusta, oli maoriasutus hävinnyt. Alueen ensimmäinen eurooppalainen perusti alueelle lammasfarmin vuonna 1860, mutta marraskuussa 1862 lähialueelta löydetyt kultaesiintymät saivat alueen väestön kasvamaan nopeasti. Kultakuumeen päätyttyä kaupungin väkiluku laski, kunnes nykyisinkin kaupungille tärkeä turismi alueelle elvytti elinkeinon. ==Ilmasto== == Lähteet == == Aiheesta muualla == Luokka:Uuden-Seelannin kaupungit
Morris Dees

Morris Seligman Dees, Jr. (s. 16. joulukuuta 1936) on yhdysvaltalainen ihmisoikeusaktivisti, Southern Poverty Law Centerin (SPLC) perustaja ja kirjankustantaja. Joseph J. Levin Jr.:in kanssa Dees perusti SPLCin vuonna 1971. Dees kumppaneineen on tunnettu tavoistaan estää viharyhmiä kuten esim. Ku Klux Klan. Äärioikeistolaisryhmä The Order suunnitteli vuonna 1984 murhaavansa Deesin, mutta vaihtoi kohteensa viime hetkellä denveriläiseen radiojuontajaan Alan Bergiin. Deesistä on tehty elokuva Sokea viha (vuonna 1991), jonka alkuperäinen englanninkielinen nimi on Line of Fire: The Morris Dees Story. ==Lähteet== * Dees, Morris, and Steve Fiffer. 1991. A Season For Justice. New York: Charles Scribner's Sons, 132-133. ISBN 0-684-19189-X * Sack, Kevin (12 toukokuuta 1996). "A Son of Alabama Takes On Americans Who Live to Hate". The New York Times. === Viitteet === Luokka:Yhdysvaltalaiset ihmisoikeusaktivistit Luokka:Elävät henkilöt Luokka:Vuonna 1936 syntyneet
Seututie 711

Seututie 711 on Kuortaneen Ruonasta Lappajärven Kivipuroon johtava seututie. Tie on kaksikaistainen ja päällystetty. Pituutta tiellä on noin 56 kilometriä. Tiellä on lyhyt yhteinen osuus valtatien 16 kanssa porrastetun tasoliittymän takia. == Reitti == * Kuortane ** Ruona (kantatie 66) ** Heroja (yhdystie 7113) * Alajärvi ** Kurejoki (yhdystie 7122) ** Koivukoski (valtatie 16) * Lappajärvi ** Karvala (seututie 733) ** Söyrinki (seututie 741) ** Kivipuro (kantatie 68) == Historiaa == Tieosuus Kivipuron risteyksestä (nykyinen kantatien 68 risteys) Lappajärven keskustan ohitse Söyrinkiin valmistui ja sai päällysteen vuonna 1967.Doria.fi − Vaasan tiepiirin tienpäällystämisen historia vuodet 1937-1989 (sivu 27) == Kritiikkiä == Tietä on kritisoitu vaaralliseksi mutkaisuutensa takia.Ilkka.fi − Onko tämä 20 kilometrin mutkikas tie Suomen vaarallisin? Kengätkin liukuvat tien pinnalla (14.12.2016)Talouselämä.fi − Suomen pelottavin tie? Ilkka: Ammattikuljettajat pitävät 20 km:n pätkää hengenvaarallisena (14.12.2016) == Lähteet == 711 Luokka:Alajärven liikenne Luokka:Kuortaneen liikenne Luokka:Lappajärven liikenne
Yleiskäyttöinen teknologia

Yleiskäyttöinen teknologia (, "GPT") tarkoittaa sellaista tekniikkaa, jota voidaan soveltaa usealla eri toimialalla ja joihin liittyy mahdollisuus edistää teknologista kehitystä usealla toimialalla samanaikaisesti. Kun yleiskäyttöiset teknologiat kehittyvät, leviävät ne laajemmin käyttöön ja voivat lisätä tutkimus- ja kehitystoiminnan tuottavuutta useilla toimialoilla sekä johtaa tuottavuuden kasvuun ja talouskasvuun yleisemminkin. Esimerkkejä yleiskäyttöisistä teknologioista ovat muun muassa höyrykone, sähkö, rautatiet, puolijohteet, tietokoneet, tieto- ja viestintäteknologia (ICT) ja Internet. == Lähteet == == Kirjallisuutta == * * * Luokka:Taloustieteen käsitteet Luokka:Tekniikka Luokka:Suunnittelu ja innovaatio
Anu (täsmennyssivu)

Anu tai ANU voi tarkoittaa ainakin seuraavia: * Anu, naisen etunimi * anu eli mukulaköynnöskrassi (Tropaeolum tuberosum), eteläamerikkalainen viljelys­kasvi * Anu, mesopotamialainen taivaanjumala * Anu, kelttiläisessä mytologiassa hedelmällisyyden jumalatar ja maaemo * Australian kansallinen yliopisto (ANU)
Sykloheksyyli-isosyanaatti

Sykloheksyyli-isosyanaatti (C7H11NO) on isosyanaatteihin kuuluva orgaaninen yhdiste. Yhdistettä voidaan käyttää orgaanisen kemian synteeseissä valmistettaessa muita yhdisteitä. ==Ominaisuudet== Huoneenlämpötilassa sykloheksyyli-isosyanaatti on väritöntä ja pistävänhajuista nestettä. Yhdiste reagoi veden, alkoholien, ammoniakin ja amiinien kanssa. Kuumennettaessa se voi hajota vetysyanidia muodostaen. Sykloheksyyli-isosyanaatti muodostaa dimeerejä ja trimeerejä varastoitaessa. Reaktiota katalysoi 1,3-bis-t- butyyli-4,5-dihydroimidatsol-2-ylideeni. Sykloheksyyli-isosyanaatti on myrkyllistä ja ärsyttää silmiä aiheuttaen kyynelvuotoa. Viitattu 10.6.2016 ==Valmistus ja käyttö== Tyypillisin tapa valmistaa sykloheksyyli-isosyanaattia on sykloheksyyliamiinin ja fosgeenin välinen reaktio. Sykloheksyyli- sisosyanaatista voidaan valmistaa maatalouskemikaaleja kuten heksatsinonia. Siitä voidaan valmistaa myös eräitä lääkkeitä kuten asetoheksamidia, glibenklamidia, glipitsidiä, glikvidonia ja lomustiinia. ==Lähteet== Luokka:Isosyanaatit
Ida Schauman

Ida Emilia Axelsdotter Schauman (s. 11. tammikuuta 1989Finlands ridderskaps och adels kalender 2016, s. 392. Helsingfors 2016. ISBN 978-952-99780-7-6 Turku) on suomalainen poliitikko. Hänen puolueensa on Suomen ruotsalainen kansanpuolue (RKP). Hän toimi RKP:n nuorisojärjestön, Svensk Ungdomin, puheenjohtajana vuosina 2014–2017. Koulutukseltaan Schauman on valtiotieteiden kandidaatti. Schauman oli ehdolla eduskuntavaaleissa 2015, joissa hän keräsi 3 324 ääntä Varsinais-Suomen vaalipiiristä eikä tullut valituksi. Huhtikuussa 2016 hän ilmoitti asettuvansa RKP:n puheenjohtajaehdokkaaksi kesän 2016 puoluekokouksessa. Puheenjohtajaksi valittiin kuitenkin Anna-Maja Henriksson. Schauman oli ehdolla eduskuntavaaleissa 2019, joissa hän keräsi 2 313 ääntä eikä tullut valituksi. == Lähteet == == Aiheesta muualla == * Ida Schaumanin kotisivut * Luokka:Svensk Ungdomin puheenjohtajat Luokka:Vuonna 1989 syntyneet Luokka:Elävät henkilöt Luokka:Suomalaiset aateliset
Euroopan yhdysvallat

Euroopan yhdysvalloilla tai Euroopan liittotasavallalla tarkoitetaan suunnitelmia, joissa Eurooppa liittyisi yhdeksi liittovaltioksi. Suunnitelmia tämänlaisesta on tehty 1600-luvulta lähtien. Ne tulivat erityisen ajankohtaiseksi ensimmäisen maailmansodan jälkeen, jolloin Richard Coudenhove- Kalergi perusti Paneurooppa-liikkeen. Liittovaltion ajamista tapahtui Suomessakin ja ajatusta kannatti Konrad Lehtimäki 1917 kirjoittamassaan kirjassa Ylös Helvetistä. Toisen maailmansodan jälkeen idea liittovaltiosta sai jälleen kannatusta. Winston Churchill piti 1946 tunnetun puheen Zürichin yliopistossa Euroopan Yhdysvalloista. Samoihin aikoihin kehittyi myös Eurooppa-liike, joka kannattaa Euroopan yhdistymistä. 1950-luvulla perustettiin Euroopan hiili- ja teräsyhteisö, joka kehittyi Euroopan yhteisöksi (EY) ja myöhemmin nykyiseksi Euroopan unioniksi. Edes 1980-luvulle tultaessa 30 vuotta EY:n perustamisen jälkeen sen kiihkeimpien kannattajien idea Euroopan yhdysvalloista ei ollut toteutunut. Itse asiassa, vaikka sisäiset tullit oli poistettu, se ei ollut onnistunut lopettamaan edes kaikkia kaupan rajoituksia EY:n sisällä eikä sisäisten tullimuodollisuuksien poistamisessa. Euroopan yhdysvaltoja pidetään silti yhtenä EU:n kehitysvaihtoehdoista. Vaikka integraation kannattajien idean rauhanomaisesta ja vauraasta yhdistyneestä Euroopasta ei oleteta toteutuvan lähitulevaisuudessa, monet pitävät tavoitetta silti täysin mahdollisena saavuttaa. Sen saavuttamisen arvellaan kuitenkin vaativan vahvaa poliittista tahtoa ja vielä enemmän poliittista ymmärrystä jokaisen valtion vaikeuksien ymmärtämisessä. == Lähteet == Luokka:Euroopan neuvosto Luokka:Nationalismi Luokka:Euroopan unionin politiikka
Emil Hallfreðsson

Emil Hallfreðsson (s. 29. kesäkuuta 1984 Hafnarfjörður) on islantilainen jalkapalloilija, pelipaikaltaan keskikenttäpelaaja. Hän edustaa Italian Serie A:ssa pelaavaa Udinese Calciota. Hän kuuluu Islannin jalkapallomaajoukkueeseen. == Seurajoukkueura == Emil siirtyi FH Hafnarfjörðurin 19-vuotiaiden joukkueesta seuran edustusjoukkueeseen 2002. Hän pelasi seurassa kolmen kauden aikana yhteensä 27 Islannin pääsarjan ottelua ja voitti maan mestaruuden 2004. Vuoden 2005 alussa hän siirtyi Tottenhamin alle 21-vuotiaiden joukkueeseen. Vuoden 2006 hän pelasi lainalla Malmössä tehden 19 Allsvenskan-ottelussa viisi maalia. Emil siirtyi kesällä 2007 vapaalla siirrolla Lyniin, jossa pelasi vain yhden Norjan pääsarjan ottelun ennen kuin siirtyi italialaiseen Reggina Calcioon. Hän pelasi kahden kauden aikana 34 Serie A:n ottelua, joissa teki yhden maalin. Kauden 2009–2010 hän pelasi lainalla englantilaisessa Barnsleyssa tehden 27 mestaruussarjan ottelussa kolme maalia. Emil pelasi kauden 2010–2011 lainalla Italian kolmosliigan Hellas Veronassa tehden 30 ottelussa neljä maalia. Hän siirtyi Serie B:hen nousseeseen Veronaan vakituisesti kesällä 2011 ja pelasi seuraavien kahden kauden aikana maan kakkosliigassa 71 ottelua (ja kaksi nousukarsintaottelua), joissa teki yhdeksän maalia. Verona nousi keväällä 2013 Serie A:han ja Emil pelasi seurassa seuraavien kahden ja puolen kauden aikana 77 pääsarjaottelua, joissa teki kolme maalia. Tammikuussa 2016 hän siirtyi toiseen pääsarjaseuraan, Udinese Calcioon, jossa pelasi loppukauden aikana 11 Serie A -ottelua ilman maaleja. == Maajoukkueura == Emil pelasi Islannin alle 17-, 19- ja 21-vuotiaiden maajoukkueissa. Islannin A-maajoukkueessa hän esiintyi ensimmäisen kerran tultuaan 87. minuutilla vaihdosta kentälle Italiaa vastaan maaliskuussa 2005. Avauskokoonpanossa hän pelasi ensimmäisen kerran Trinidad ja Tobagoa vastaan helmikuussa 2006. Ensimmäisen arvokilpailujen karsintaottelunsa hän pelasi EM-karsintaottelussa Latviaa vastaan lokakuussa 2006. Ensimmäisen maaottelumaalinsa hän teki 1–1-tasapeliin päättyneessä EM- karsintaottelussa Espanjaa vastaan syyskuussa 2007. Emil on pelannut 10. kesäkuuta 2016 mennessä kaikkiaan 54 A-maaottelua, joissa hän on tehnyt yhden maalin. Hän on pelannut 13 MM- ja 17 EM-karsintaottelua. Hän pelasi seitsemän karsintaottelua Islannin selviytyessä EM-kilpailuihin 2016. == Lähteet == Luokka:Islantilaiset jalkapalloilijat Luokka:Vuonna 1984 syntyneet Luokka:Elävät henkilöt
Pauno

Pauno on suomalainen miehen etunimi. Se voi olla muunnos nimestä Paunus, joka on lyhentymä Urbanuksesta. Suomen ortodoksinen kalenteri viittaa Paunon kohdalla Panteleimoniin, johon sillä ei kuitenkaan ole yhteyttä muuten kuin parin yhteisen kirjaimen osalta. == Tunnettuja Paunoja == *Pauno Kymäläinen (s. 1949), jalkapalloilija ja valmentaja *Pauno Pohjolainen (s. 1949), kuvataiteilija. == Lähteet == Luokka:Etunimet
Bill Hunter

Bill Hunter voi tarkoittaa ainakin seuraavia: * Bill Hunter (1920–2002), kanadalainen jääkiekkovalmentaja ja -vaikuttaja * Bill Hunter (1940–2011), australialainen näyttelijä == Katso myös == * Billy Hunter, skotlantilainen jalkapalloilija ja jalkapallovalmentaja.
Kenkälusikka

Kenkälusikka on lusikkamainen väline, jonka avulla voidaan helpottaa kengän laittamista jalkaan.Kielitoimiston sanakirja Kenkälusikat valmistetaan nykyisin useimmiten muovista, metallista tai puusta. ==Lähteet== == Aiheesta muualla == Luokka:Kengät
Danny Ward

Daniel "Danny" Ward (s. 22. kesäkuuta 1993 Wrexham) on walesiläinen jalkapalloilija, pelipaikaltaan maalivahti. Hän edustaa englantilaista Leicester Cityä. Hän on pelannut Walesin A-maajoukkueessa vuodesta 2016.Transfermarkt Ward teki sopimuksen valioliigaseura Liverpoolin kanssa tammikuussa 2012. Sopimuksensa aikana hän oli lainalla Morecambessa, Aberdeenissa ja Huddersfieldissa. Liverpoolin edustusjoukkueessa hän pelasi kolme virallista ottelua. Hänen sopimuksensa Liverpoolin kanssa oli voimassa kesäkuuhun 2020 saakka, mutta kesällä 2018 hänet myytiin Leicester Cityyn. Hän oli kauden 2020–2021 loppun mennessä pelannut Leicesterissä 14 edustusjoukkueen ottelua mutta ei kuitenkaan yhtään liigaottelua. Hän pelasi kaksi ottelua Leicesterin tiellä FA Cupin mestaruuteen 2021. Kaudella 2021–2022 Ward pelasi yhden valioliigaottelun ja neljä cup-ottelua. Kaudella 2022–2023 hän sai vihdoin enemmän vastuuta ja pelasi kahden cup-ottelun lisäksi joukkueensa 26 ensimmäistä valioliigaottelua, kunnes tanskalainen Daniel Iversen nousi maaliskuussa ykkösmaalivahdiksi. Kauden päätteeksi Leicester putosi Valioliigasta sijoituttuaan 18:nneksi. Ward on pelannut vuoden 2023 loppuun mennessä 38 A-maaottelua Walesin maajoukkueessa. Hän kuului Walesin joukkueeseen Ranskan EM-kilpailuissa 2016 ja pelasi välieriin edenneen Walesin avausottelun Slovakiaa vastaan.http://www.uefa.com/uefaeuro/season=2016/teams/player=250012939/index.html Kesällä 2021 pelatuissa EM-kilpailuissa hän oli neljännesvälieriin yltäneen joukkueen ykkösmaalivahti. Qatarin MM-kilpailuissa 2022 hän aloitti varamaalivahtina mutta pääsi kentälle toisessa alkulohko-ottelussa Irania vastaan Wayne Hennesseyn tultua ulosajetuksi 86. minuutilla ja pelasi kokonaan kolmannen alkulohko-ottelun Englantia vastaan. == Lähteet == * === Viitteet === Luokka:Walesilaiset jalkapallomaalivahdit Luokka:Vuonna 1993 syntyneet Luokka:Elävät henkilöt
Puhkusuoja

Puhkusuoja eli pop-suodatin () on melua ehkäisevä verkkomainen mekaaninen suodatin, jota käytetään mikrofonin edessä vaimentamaan puhujan tai laulajan aspiraatioäänteiden aiheuttamia poksahduksia ja suhinoita äänitteessä. Pop- suodatin on yleensä pyöreään kehykseen pingotettu tiheä nailon- tai metallikudos, joka asetetaan puhujan ja mikrofonin väliin ja kiinnitetään muuhun rakenteeseen kuin itse mikrofoniin. Puhkusuoja ehkäisee myös hengityksen mukana tulevan syljen ja kosteuden pääsyä mikrofoniin. Syljessä olevat suolat voivat olla syövyttäviä, ja kosteus voi aiheuttaa hometta, jolloin pop-suodatin voi pidentää mikrofonin käyttöikää. Tyypillinen pop- suodatin koostuu yhdestä tai useammasta kerroksesta ääntä läpäisevää tiheää kudosta. Pop-suodattimia tehdään muun muassa kudotusta nailonista tai metallilangasta, jota on venytetty pyöreän kehyksen ympärille. Kehys on kiinnitetty taivuteltavissa olevan varren päähän, ja varren alapäässä on ruuvipuristin tai muu kiinnike, jolla pop-suodatin kiinnitetään esimerkiksi mikrofonin jalustaan – tai mieluummin erilliseen mikrofonitelineeseen, jolloin pop-suodattimeen kohdistuva tönäisy tai muu värähtely ei aiheuta häiriötä mikrofonissa.Bradley, Shawn. "Another Pile of Recording Tips." Canadian Musician 1.3.2011. Haettu palvelusta HighBeam Research 30.6.2016 (vaatii tilauksen). Improvisoitu puhkusuoja voi syntyä venyttämällä sukkahousu- tai muuta ohutta kudosta rautalangasta (esim. vaateripustimesta) taivutettuun kehykseen. Poksahtelevia ääniä esiintyy erityisesti kun äännetään aspiroivia klusiileja (kuten ensimmäinen " p " englanninkielen sanassa "popping"). Pop- suodattimet on suunniteltu vaimentamaan klusiilien energiaa, joka muuten saattaa ylittää suunnitellun syötteen kapasiteetin mikrofonille. Se taas voi johtaa signaalin leikkautumiseen. Puhkusuojat eivät vaikuta tuntuvasti sihinään tai äänteisiin puheäänessä, joihin taas käytetään de-esser -toimintoa. Pop-suodatin eroaa mikrofonin tuulisuojasta. Puhkusuojat ovat yleisesti käytössä studioympäristössä, kun taas tuulisuojat ovat yleensä käytössä ulkona. Tuulisuojia käyttävät myös laulajat lavalla vähentääkseen klusiileja ja sylkeä, vaikka ne eivät välttämättä ole akustisesti yhtä läpinäkyviä kuin äänitysstudioiden pop-suodattimet. == Lähteet == Luokka:Äänentoistotekniikka
Lefkátas

Lefkátas (; myös Lefkáta) eli Doukáto (Δουκάτο) tai Kávos tis Kyrás/Nirás (Κάβος της Κυράς/Νιράς) on niemi Lefkaksen saarella Kreikassa. Se on saaren eteläisin kärki ja sitä ympäröi Joonianmeri. Hallinnollisesti niemi kuuluu Lefkaksen kuntaan. Lefkátaksen niemi sijaitsee Lefkaksen lounaisosassa ja työntyy kohti Kefalonián saarta. Niemeä reunustavat noin 60 metriä korkeat vaaleat kalliojyrkänteet. Niemeltä on hyvä näkymä Kefaloniálle ja Ithakalle. Niemen länsirannikolla sijaitsevat Pórto Katsíkin ja Egkremnoín rannat. thumb|left|240px|Lefkátaksen niemeä. Homeros kutsui todennäköisesti samaa niemeä ”valkoiseksi kallioksi”. Niemi on ollut kultti- ja uhripaikka jo mykeneläisellä ajalla. Antiikin ajalla paikan kultin syrjäytti Apollon Leukataksen kultti ja niemen kärjessä oli tälle omistettu temppeli. Kerrotaan, että paikalla olisi heitetty mereen vankeja, joiden kehon ympärille sidottiin lintuja ja hyöheniä. Jos nämä selvisivät hypystä, heidät armahdettiin. Toisaalta kerrotaan, että niemen kärjessä olisi myöhemmin suoritettu kulttimenoja, joihin kuului vapaaehtoinen hyppääminen mereen jyrkänteeltä epäonnisesta rakkaudesta toipumiseksi. Legendan mukaan myös runoilijatar Sapfo olisi suorittanut tällaisen hypyn paikalla. Joidenkin versioiden mukaan hänen tapauksessaan kyseessä olisi kuitenkin ollut itsemurha mereen hyppäämällä. Nykyisin niemen kärjessä on valkoinen majakka, joka on suurin piirtein antiikin aikaisen temppelin paikalla. Majakka rakennettiin alun perin vuonna 1890. Se tuhoutui maanjäristyksessä vuonna 1950 ja rakennettiin uudelleen vuonna 1956. Majakan korkeus on 14 metriä ja merenpinnasta laskettuna 70 metriä. Temppelistä on jäljellä vain vähäisiä jäänteitä. == Lähteet == == Aiheesta muualla == Luokka:Arkeologiset kohteet Kreikassa Luokka:Kreikan niemet ja niemimaat Luokka:Lefkas
Taínaro

Taínaro ( eli Ακρωτήριο Ταίναρο, Akrotírio Taínaro) eli Matapás (Κάβο Ματαπάς/Ματαπά, Kávo Matapás/Matapá; myös Matapanin niemi), antiikin Tainaron (; ), on niemi Peloponnesoksen etelärannikolla Kreikassa. Se on Mánin niemimaan eteläisin kärki, Manner-Kreikan eteläisin piste ja koko Manner- Euroopan toiseksi eteläisin piste. Hallinnollisesti niemi kuuluu Anatolikí Mánin kuntaan Lakonian alueyksikössä. thumb|left|240px|Taínaron niemeä. Antiikin aikana niemellä sijaitsi Tainaronin kaupunki. Sen lähellä sijaitsi (ja sijaitsee edelleen) luola, jota kreikkalaiset pitivät Haadeen sisäänkäyntinä. Herakleen kerrottiin raahanneen Kerberoksen ulos manalasta sen kautta. Pausaniaan mukaan niemellä oli useita temppeleitä, mukaan lukien Poseidonille omistettu temppeli. Bysanttilaisella ajalla Poseidonin temppelin paikalle rakennettiin kirkko. Roomalaisella kaudella niemimaalle syntyi Kainepoliin (Caenepolis) eli Tainaroksen kaupunki, jota ei tule sekoittaa varhaisempaan Tainaronin kaupunkiin. Toisen maailmansodan aikaan vuonna 1941 niemen edustalla käytiin Matapanin taistelu. == Lähteet == == Aiheesta muualla == Luokka:Anatolikí Máni Luokka:Arkeologiset kohteet Kreikassa Luokka:Kreikan niemet ja niemimaat Luokka:Máni
Tainaron

Tainaron (, ) tai Tainaros (, ) voi viitata seuraaviin paikkoihin Kreikassa: * Taínaro eli Matapás, antiikin Tainaron, niemi Peloponnesoksen niemimaalla * Tainaron, antiikin aikainen kaupunki Tainaronin niemellä * Kainepolis eli Tainaros, antiikin aikainen kaupunki Tainaronin niemellä
Sithonía

Sithonía () on niemi Makedoniassa Pohjois-Kreikassa. Se on keskimmäinen Chalkidikín niemimaan kolmesta niemestä ja työntyy Egeanmereen sen luoteisosassa. Niemen pituus on noin 50 kilometriä ja leveys kapeimmassa kohdassa noin viisi kilometriä. Sithonían niemen länsipuolella sijaitsevat Kassándranlahti eli Toronaíoslahti ja Kassándran niemi, ja itäpuolella Singitikóslahti eli Pyhänvuorenlahti ja Áthoksen niemi. Niemen keskiosa on vuoristoinen ja sen korkein vuori on Astrapokaméno (817 m). Hallinnollisesti niemen alue kuuluu Sithonían kuntaan Chalkidikín alueyksikössä. Niemen suurimmat asutukset ovat Néos Marmaráksen ja Nikítin kaupungit. == Aiheesta muualla == Luokka:Chalkidikí Luokka:Kreikan niemet ja niemimaat Luokka:Sithonía
Kassándra

Kassándra () eli Pallene (, myös Pallíni) on niemi Makedoniassa Pohjois- Kreikassa. Se on läntisin Chalkidikín niemimaan kolmesta niemestä ja työntyy Egeanmereen sen luoteisosassa. Niemen pituus on noin 60 kilometriä ja leveys kapeimmassa kohdassa noin kilometri. Niemen länsipuolella sijaitsee Thermaïkóslahti ja itäpuolella Kassándranlahti eli Toronaíoslahti. Idempänä sijaitsevat Sithonían ja Áthoksen niemet. Niemi on suhteellisen alavaa seutua. Sen korkeimmat vuoret ovat Livadákia (353 m) ja Lekáni (243 m). Hallinnollisesti pääosa niemestä kuuluu Kassándran kuntaan ja pohjoisosa Néa Propontídan kuntaan Chalkidikín alueyksikössä. Niemen suurin asutus on Kassándreian kaupunki. Antiikin aikana niemi tunnettiin nimillä Pallene ja Flegra (). Nykyinen nimi on peräisin antiikin aikaisesta Kassandreian kaupungista sekä sen perustajasta Kassandroksesta. Niemellä sijaitsivat antiikin aikana myös muun muassa Poteidaian, Menden ja Neapoliin kaupungit. Niemen halkaisee sen kapeimmassa kohdassa Néa Poteídaian kylän kohdalla noin kilometrin pituinen Poteídaian kanava. == Aiheesta muualla == Luokka:Chalkidikí Luokka:Kassándra Luokka:Kreikan niemet ja niemimaat
Elisabeth-Sophien-Koog

Elisabeth-Sophien-Koog on kunta Pohjois-Saksassa, Schleswig-Holsteinin osavaltiossa, Nordfrieslandin piirikunnassa. Kunta sijaitsee Nordstrandin entisellä saarella, nykyisellä niemimaalla. Elisabeth-Sophien-Koog muodostaa yhdessä Nordstrandin saaren toisen kunnan, Nordstrandin kanssa Amt Nordsee- Treenen kuntainliiton (). Asukkaita Elisabeth-Sophien-Koogissa oli vuoden 2014 lopulla 45. Kunnan pinta-ala on 5,18 km². == Lähteet == == Aiheesta muualla == Luokka:Nordfriesland Luokka:Schleswig-Holsteinin kunnat
Herrasmiesliiga (televisiosarja)

Herrasmiesliiga (engl. The League of Gentlemen) on brittiläinen mustan huumorin komediasarja, jonka on luoneet Jeremy Dyson, Mark Gatiss, Steve Pemberton, Reece Shearsmith. Gatiss, Pemberton ja Shearsmith esittävät kaikkia sarjan rooleja – jokaisella on 17 eri roolihahmoa. Sarja alkoi BBC Two -kanavalla vuonna 1999 ja päättyi 2002. Suomessa sarjaa on esittänyt Nelonen, ja Helsingin Sanomien Harto Hänninen nimesi sen vuoden 2000 lopun tv- katsauksessaan vuoden hauskimmaksi.. Sarjan pohjalta tehtiin vuonna 2002 elokuva League of Gentlemen's Apocalypse. ==Hahmot== ==Lähteet== Luokka:1990-luvun kauhusarjat Luokka:1990-luvun brittiläiset tilannekomediat Luokka:2000-vuosikymmenen brittiläiset tilannekomediat Luokka:2000-vuosikymmenen kauhusarjat Luokka:2010-luvun brittiläiset tilannekomediat Luokka:2010-luvun kauhusarjat Luokka:Brittikomediat Luokka:BBC:n televisio-ohjelmat
Gareth McAuley

Gareth McAuley (s. 5. joulukuuta 1979 Larne, County Antrim, Pohjois-Irlanti) on pohjoisirlantilainen jalkapalloilija, joka edustaa skotlantilaista Rangersia. Hän on pelipaikaltaan keskuspuolustaja. McAuley edusti englantilaista West Bromwich Albionia vuosina 2011–2018.http://www.wba.co.uk/team/player-profile/gareth-mcauley/23 Hänen aiempia seurojaan olivat Ipswich, Leicester ja Lincoln. West Bromwichissa McAuley pelasi 203 Valioliigan ottelua, joissa hän teki 15 maalia. Pohjois- Irlannin jalkapallomaajoukkueessa McAuley on pelannut 79 A-maaottelua, joissa hän on tehnyt yhdeksän maalia. McAuley kuului Pohjois-Irlannin joukkueeseen myös Ranskan EM-kilpailuissa 2016.http://www.uefa.com/uefaeuro/season=2016/teams/player=65248/index.html == Lähteet == * http://www.transfermarkt.de/gareth-mcauley/profil/spieler/40567 === Viitteet === Luokka:Pohjoisirlantilaiset jalkapalloilijat Luokka:Vuonna 1979 syntyneet Luokka:Elävät henkilöt
Lama Mocogno

Lama Mocogno on kunta Pohjois-Italiassa olevassa Modenan maakunnassa Emilia- Romagnan alueella. Se sijaitsee Apenniinien vuoristossa. Kymmenen kilometrin päässä kunnan keskustasta olevassa Piane di Mocognon kylässä on talviurheilukeskus 1 617 metriä korkean Monte Cantieren rinteillä.Kunnan kotisivut ==Aiheesta muualla== ==Lähteet== Luokka:Modenan maakunnan kunnat
Heikki Koskenkylä

Heikki Koskenkylä (s. 11. heinäkuuta 1946) on suomalainen taloustieteilijä. Koskenkylä teki pitkän uran Suomen Pankissa. Hän aloitti Suomen Pankin taloudellisessa tutkimuslaitoksessa vuonna 1968 ja jäi eläkkeelle rahoitusmarkkinaosaston osastopäällikön virasta vuonna 2008.Koskenkylä: Suomen ero eurosta harkintaan Kauppalehti 8.4.2016. Viitattu 10.6.2016 Koskenkylä on koulutukseltaan valtiotieteen tohtori (väitös vuonna 1985). == Valittuja julkaisuja == * == Lähteet == Luokka:Suomalaiset taloustieteilijät Luokka:Vuonna 1946 syntyneet Luokka:Elävät henkilöt
Kaija Siirala

Kaija Angervo Siirala (o.s. Aantaa, 16. joulukuuta 1918 – 23. tammikuuta 1989)Sandudds gamla begravningsplats , Helsingfors Släktforskare rf 28.10.2010. Viitattu 10.6.2016. oli suomalainen psykologi, televisioesiintyjä ja tietokirjailija, joka toimi Suomen evankelisluterilaisen kirkon perheasiain neuvottelukeskuksessa. Siirala esiintyi usein mielenterveyteen ja perheasioihin liittyvissä tv-ohjelmissa 1960-luvulla. Hän toimitti ja juonsi muun muassa ohjelmaa Mitä tehdä?, jota Mainos-TV esitti ohjelmistossaan vuosina 1961–1964. Hänen toinen tv-sarjansa oli Nuoret puhuvat (1964).Perheneuvonta 1960-luvulla , Kirkon perheneuvonta 70 v., Suomen evankelisluterilainen kirkko. Viitattu 10.6.2016. Siirala sai televisio- ohjelmistaan vuonna 1966 Mannerheimin Lastensuojeluliiton Ylppö-mitalin. ==Teoksia== *Kaija Siirala: Tytön kysymysmerkkejä. Suomen naisten kansallisliiton siveellisyyskomitea, 1963. *Maunu Sinnemäki, Kaija Siirala, Mirja Rutanen ja Aimo Peltonen: Oma elämä : Tietokirja rippikouluikäisille. Otava, 1969. *Kaija Siirala: Kuka minä olen : Kirjanen 10–13-vuotiaille. Mannerheimin lastensuojeluliitto, 1975. *Kaija Siirala ja Matti Hyrck: Ei lapsi eikä aikuinen : tuntisuunnitelma peruskoulun yläasteelle, oppiaine: uskonto. Suomen kunnallisliitto, 1977. ==Lähteet== Luokka: Vuonna 1918 syntyneet Luokka: Vuonna 1989 kuolleet Luokka: Suomalaiset tietokirjailijat Luokka:Suomalaiset televisiokasvot
Mihai Pintilii

Doru Mihai Pintilii (s. 9. marraskuuta 1984 Iași, Romania) on romanialainen jalkapalloilija. Pelipaikaltaan hän on puolustava keskikenttäpelaaja. Pintilii edusti viimeksi Romanian pääsarjassa Liga I:ssa pelaavaa Steaua Bukarestia. Pintilii on edustanut urallaan myös romanialaisia Auxerre Lugoj'ta, Jiul Petroșania, Internaţionalia ja Pandurii Târgu Jiuta, saudiarabialaista Al- Hilalia sekä israelilaista Hapoel Tel Avivia. Hän on voittanut Steaua Bukarestissa Romanian-mestaruuden kausina 2012–2013 ja 2013–2014.Mihai Pintilii National Football Teams -sivustolla Romanian maajoukkueessa Pintilii on pelannut vuodesta 2011 lähtien 46 maaottelua ja tehnyt niissä yhden maalin. Hän kuului Romanian joukkueeseen EM-kilpailuissa 2016. == Saavutukset == Steaua Bukarest * Liga I: 2012–2013, 2013–2014 * Romanian supercup: 2013 == Lähteet == Luokka:Romanialaiset jalkapalloilijat Luokka:Vuonna 1984 syntyneet Luokka:Elävät henkilöt
Kekseliäs kettu

Kekseliäs Kettu () on Roald Dahlin kirjoittama lastenkirja, joka julkaistiin vuonna 1970. == Juoni == Kekseliään ketun päähenkilö, isäkettu, on nimen mukaan kekseliäs ja viekas. Häntä yrittävät saada kiinni kanakasvattaja Pösö, Ankankasvattaja pärskä ja Kalkkunankasvattaja papu. Tämä johtuu siitä, että isäkettu käy joka yö ryöväämässä joltain heistä jotain ruokaa vaimolleen ja viidelle lapselleen. Eräänä yönä kasvattajakolmikko kuitenkin onnistuu ampumaan häneltä hännän, mutta se ei riitä heille. He haluavat tappaa ketun. Sitten he alkavat kaivaa kettuja esiin, mutta ketut olivat nopeampia kaivamaan. Heillä ei kuitenkaan ole ruokaa. Kun isäkettu tapaa mäyrän, hän käy lapsiensa ja mäyrän kanssa ryöväämässä pösöltä paljon kanaa, pärskältä paljon ankkaa ja porkkanaa, ja papulta omenaviiniä. Sitten he tuovat ruokaa kaneille, rusakoille, mäyrille ja itselleen, samalla kun papu, pärskä ja pösö odottavat, että ketut tulevat ulos. Luokka:Vuoden 1970 kirjat Luokka:Roald Dahl Luokka:Lastenkirjat
Jarmo Tulonen

Jarmo Tulonen (s. 25. tammikuuta 1950 Helsinki) on suomalainen näyttelijä. ==Ura== * Tampereen yliopiston III näyttelijäkurssi 1973–1977 * Porin teatteri 1977–1981 * Kuopion kaupunginteatteri 1981–1985 * Rovaniemen teatteri 1985–1987 * Kotkan kaupunginteatteri 1987–2005Jarmo Tulonen, Ilona- esitystietokanta, Teatterin tiedotuskeskus. Viitattu 11.6.2016. * Lahden kaupunginteatteri 2005–01.08.2009 * Kotkan kaupunginteatteri 01.08.2009– * PeukaLoiset VooDooRock yhtye 2016– ===Televisio ja elokuva=== Lähteet: *Tykkimies Kauppalan viimeiset vaiheet, Yle TV2 1977 (Tykkimies Vuori) *Isä kateissa, Yle TV1 1979 (Isä) *Kaikenlaisia karkureita, 1980 (kuvataiteilija) *Kuolema savolaiseen tapaan, MTV 1981 (kylähullu) *Lyhyet erikoiset: Rauhanjuna 1985 (taiteilija) MTV *Tuntematon sotilas, 1985 (Lautsalo) *Uskottu mies, MTV 1984–1985 (Alvar Miettinen, nimihenkilö) *Toivo Hynäsen onnellinen iltapäivä, 1985 (työnjohtaja Hakanen) *Yö ja usva, Yle TV2 1986 (Viimeinen humanisti) *Hinausköysi, Liikenneturva ja Yle Lappi 1986 *Kirje Porista, dokumentti, ohj. Iikka Vehkalahti 1987–1988 *Viimeinen koukkaus, MTV 1989 (Mustatalvi) *Pylvässänkyunelmia, Yle TV1 1990 (Aikamiespoika Kauko) *Takapihan sankarit (Kilju Lindberg) *Pertsa ja Kilu (Pertsan isä) *Kymijoki- dokumentti (Tsaari) *Kaverille ei jätetä: Kalamies Sakari (Kalakaveri) *Ventovieraat, MTV (Lars-Olov) *Pakkaus, ohj. Juha Koiranen (Isä) *Vaarallista kokea, MTV:n sarja Aila Meriluodosta (Aserias yksikiveksinen) *Puhdas elämä, ohj. Aleksi Tuomivaara (Luomumies) *Rock ´n Roll Never Dies, ohj. Juha Koiranen (Erkki opistolta == Lähteet == *http://www.nayttelijaliitto.fi/nayttelijahaku/profiili/?E*num=30303 ===Viitteet=== Luokka:Suomalaiset näyttelijät Luokka:Vuonna 1950 syntyneet Luokka:Elävät henkilöt
Timo Putkonen

Timo Putkonen (9. maaliskuuta 1940 – 22. heinäkuuta 2021 Helsinki) oli suomalainen televisiotoimittaja, joka työskenteli 1960-luvulla Yleisradion tv- uutisissa. Hän käsitteli raporteissaan usein moottoriurheilua ja tieliikennettä. Monien muiden Ylen uutishahmojen tapaan hän teki pienen cameoroolin vuoden 1969 elokuvassa Vodkaa, komisario Palmu. Televisiouransa jälkeen Putkonen toimi 1970-luvulla Ford-autojen markkinointitehtävissä.Bell, Clas von: Suomen rallihistorian pikapyrähdys, Uusi Suomi 5.5.2016. Hän osallistui itsekin Fordin rallitoimintaan muun muassa Kyösti Hämäläisen kartanlukijana.Heloaho, Terhi: Vahvoja tarinoita suomalaisen ralliautoilun historiasta , Ralli.net 3.5.2016. Viitattu 10.6.2016. ==Lähteet== ==Aiheesta muualla== *Otteita Putkosen huumereportaasista vuodelta 1968, Yle Elävä arkisto *Otteita Putkosen tv-reportaasista Jyväskylän Suurajoista 1966, Yle Elävä Arkisto *Timo Putkonen Radio- ja tv-arkiston Ritva-tietokannassa Luokka: Vuonna 1940 syntyneet Luokka: Vuonna 2021 kuolleet Luokka: Suomalaiset televisiotoimittajat Luokka:Suomalaiset autourheilijat Luokka:Suomalaiset uutisankkurit
Noah Young

Noah Young Jr. (1887–1958) oli yhdysvaltalainen painonnostaja ja näyttelijä, joka nähtiin Hal Roachin komedioissa parinkymmenen vuoden ajan. Young muistetaan pitkästä yhteistyöstään Harold Lloydin komedioiden parissa. Hän hyödynsi roolitehtävissään raamikasta vartaloaan ja karua ulkomuotoaan, ja näyttelikin usein voimakasta ja pahantahtoista miestä. Noah Young tulkitsi konnarooleja myös monissa varhaisissa Ohukainen ja Paksukainen -elokuvissa, hän muun muassa näytteli nyrkkeilijää kaksikon elokuvassa The Battle of the Century (1927) sekä hurjaa murhamiestä elokuvassa Do Detectives Think? (1927). Youngia ei nähty pahemmin enää äänielokuvissa, mutta hän teki muutamia roolitehtäviä vielä 1930-luvun aikana. Hänen viimeisiksi elokuvikseen jäivät Stan Laurelin ja Oliver Hardyn tähdittämät elokuvat Mustasukkaisuutta (1935) sekä Kaksi sankaria (1935). Noah Young kuoli 71 vuoden ikäisenä vuonna 1958. ==Lähteet== Luokka:Yhdysvaltalaiset näyttelijät Luokka:Vuonna 1887 syntyneet Luokka:Vuonna 1958 kuolleet
Barrington Pheloung

Barrington Somers Pheloung (10. toukokuuta 1954 Manly, Uusi Etelä-Wales – 31. heinäkuuta 2019Barrington Pheloung, composer of ‘Inspector Morse’ theme, dies aged 65) oli australialainen, Britanniassa asunut säveltäjä. Hänet tunnetaan muun muassa televisiosarjojen Ylikomisario Morse, Nuori Morse ja Komisario Lewis musiikin säveltäjänä. Ensinmainituissa tunnusmusiikin alkusävelet sisältävät Morsen nimen morseaakkosilla. Sanaristikoita rakastava säveltäjä piilotti musiikkiin myös muita vihjeitä. Musiikkiuransa Pheloung aloitti soittamalla kitaraa klubeissa. Hän löysi varhaisaikuisuudessaan Bachin ja päätti siirtyä klassiseen musiikkiin. Vuonna 1972, täytettyään 18 vuotta, hän muutti Lontooseen. Lontoossa hän opiskeli kitaransoittoa Royal College of Musicissa. Hänen opettajinaan olivat John Williams ja Julian Bream. Pheloung sävelsi musiikkia myös tanssiryhmille, kuten London Contemporary Dance Theatrelle. Pheloung oli Bafta-palkinnon ehdokkaana kahdesti, 1992 Morsen ja 1999 Hilary and Jackie -elokuvan musiikista. == Lähteet == == Aiheesta muualla == * Barrington Pheloungin kotisivut Luokka:Australialaiset säveltäjät Luokka:Vuonna 1954 syntyneet Luokka:Vuonna 2019 kuolleet
Prusin linnasmäki

Prusin Linnasmäki on Varsinais-Suomessa Turun Räntämäessä sijaitseva linnavuori. == Linnasmäki == Linnasmäki sijaitsee Räntämäen ja Orikedon välisellä kallioalueella, jonka ohi seututie 222 kulkee. Kalliomäelle pääsee parhaiten Turun kristillisen opiston pihan kautta kävelemällä pohjoiseen 200 metriä. Linnasmäestä länteen sijaitsee Vähäjoen uoma ja sen ympärillä peltoalueet. Vuoren laki kohoaa lähes 30 metriä peltoaukeaa korkeammalle. Lakialueen itä- ja länsirinteillä näkyy paikoittain kivistä rakennettuja vallimaisia rakenteita ja romahtaneita muureja. Kaakkoiskulmassa on vallissa kahden metrin aukko, jota pidetään porttina linna-alueelle. Valli rajaa ympäristöstä sisällensä noin 2 000 m² suuruisen linna-alueen. Mäen pohjoispuolella on rinne jyrkkää ja kallioista eikä siellä ole valleja. Hjalmar Appelgren teki vuonna 1899 tarkastusmatkallaan muinaislinnasta karttapiirroksen, josta mäen muoto ja vallit ovat hyvin nähtävissä. Osa alueesta jää puolustusvoimien aitaaman alueen sisälle. == Tutkimukset == Alueella on suoritettu arkeologisia kaivauksia vain kerran vuonna 1986, kun Esa Laukkanen tutki Turun kristillisen opiston laajennuksen alle jäävää aluetta. Rinteestä paljastui pari tulisijaa ja kivikautista keramiikkaa, mutta kivikautinen asuinpaikka oli tuhoutunut jo ennen tutkimuksia. Kohteeseen on tehty lyhyitä tarkastusmatkoja vuosina 1899 (Hjalmar Appelgren), 1961 (Veikko Lehtosalo) ja 1987 (Aino Nissinaho). Liisa Tuomi kävi 5.6.1990 vuorella tekemässä kasvillisuuskartoituksen, jonka antina löytyi syylälinnunhernettä. Sitä on yleisesti pidetty rautakauden asutuksen tuloksalajina. == Hoitaminen ja suojelu == Teija Tiitinen järjesti vuosina 1990–1992 alueen raivaus ja hoitotoimintaa. Vuonna 2001 Kaisa Lehtonen täydensi sitä kerran. Linnavuoren pohjoisosassa on liikkuminen ollut kiellettyä, koska se on ollut puolustusvoimien omistuksessa, mutta sen omistus on päättynyt vuonna 2005. Linnasmäen linnavuori, Räntämäki.jpg|Kivivalli kuvattuna alarinteen suunnasta Linnasmäki, etelärinne, Räntämäki, Turku.jpg|Etelärinteessä Linnasmäki, länsirinne, Räntämäki, Turku.jpg|Länsirinne == Lähteet == == Kirjallisuutta == * M. Killinen 1878: Kiinteitä muinaisjäännöksiä Maskun kihlakunnassa. SMYA III. * Appelgren-Kivalo 1903: Muinaislinna Räntämäellä. SM 1903. * A.M. Tallgren 1944: Maarian esihistoria. Maarian pitäjän historia I. Luokka:Turun rakennukset ja rakennelmat Luokka:Turun historia Luokka:Suomen muinaislinnat
Gösta Löfgren

Gösta Löfgren -nimisiä henkilöitä ovat: * Gösta Löfgren (1891–1932), suomalainen jalkapalloilija * Gösta Löfgren (1923–2006), ruotsalainen jalkapalloilija
Gösta Löfgren (ruotsalainen jalkapalloilija)

Karl Gösta Herbert ”Lövet” Löfgren (29. elokuuta 1923 Motala – 5. syyskuuta 2006 Motala) oli ruotsalainen jalkapalloilija ja olympiamitalisti. Löfgren kuului Ruotsin maajoukkueeseen sen voittaessa olympiapronssia Helsingissä 1952 ja MM-hopeaa Ruotsissa 1958.Olympics at Sports-Reference.comRuotsin olympiakomitea Hän pelasi maajoukkueessa 40 ottelua ja teki niissä 12 maalia vuosina 1951–1961. Löfgren kuoli Motalassa 83-vuotiaana 5. syyskuuta 2006. == Lähteet == * Profiili Ruotsin olympiakomitea * Gösta Löfgren Bio, Stats and Results Olympics at Sports-Reference.com === Viitteet === == Aiheesta muualla == Luokka:Ruotsalaiset jalkapalloilijat Luokka:Ruotsalaiset olympiamitalistit Luokka:Vuonna 1923 syntyneet Luokka:Vuonna 2006 kuolleet
Gösta Lindh

Gustaf Lennart ”Gösta” Lindh (8. helmikuuta 1924 Örebro – 4. tammikuuta 1984 Örebro) oli ruotsalainen jalkapalloilija ja olympiamitalisti. Lindh kuului Ruotsin maajoukkueeseen sen voittaessa olympiapronssia Helsingissä 1952.Olympics at Sports-Reference.comRuotsin olympiakomitea == Lähteet == * Profiili Ruotsin olympiakomitea * Gösta Lindh Bio, Stats and Results Olympics at Sports-Reference.com === Viitteet === == Aiheesta muualla == Luokka:Ruotsalaiset jalkapalloilijat Luokka:Ruotsalaiset olympiamitalistit Luokka:Vuonna 1924 syntyneet Luokka:Vuonna 1984 kuolleet
Sylve Bengtsson

Sylve Boris Bengtsson (2. heinäkuuta 1930 Halmstad – 30. huhtikuuta 2005 Halmstad) oli ruotsalainen jalkapalloilija ja olympiamitalisti. Bengtsson kuului Ruotsin maajoukkueeseen sen voittaessa olympiapronssia Helsingissä 1952.Olympics at Sports-Reference.comRuotsin olympiakomitea == Lähteet == * Profiili Ruotsin olympiakomitea * Sylve Bengtsson Bio, Stats and Results Olympics at Sports-Reference.com === Viitteet === == Aiheesta muualla == Luokka:Ruotsalaiset jalkapalloilijat Luokka:Ruotsalaiset olympiamitalistit Luokka:Vuonna 1930 syntyneet Luokka:Vuonna 2005 kuolleet
Bengt Gustavsson

Bengt Olov Emanuel ”Julle” Gustavsson (13. tammikuuta 1928 Ringarum – 16. helmikuuta 2017) oli ruotsalainen jalkapalloilija, jalkapallovalmentaja ja olympiamitalisti. Gustavsson kuului Ruotsin maajoukkueeseen sen voittaessa olympiapronssia Helsingissä 1952 ja MM-hopeaa Ruotsissa 1958. Hän pelasi kaikkiaan 57 maaottelua vuosina 1951–1963. Pelaajauransa jälkeen hän toimi valmentajana.Ruotsin olympiakomiteaOlympics at Sports-Reference.com == Lähteet == * Profiili Ruotsin olympiakomitea * Bengt Gustavsson Bio, Stats and Results Olympics at Sports-Reference.com === Viitteet === == Aiheesta muualla == Luokka:Ruotsalaiset jalkapalloilijat Luokka:Ruotsalaiset jalkapallovalmentajat Luokka:Ruotsalaiset olympiamitalistit Luokka:Vuonna 1928 syntyneet Luokka:Vuonna 2017 kuolleet
Sami Yläoutinen

Sami Yläoutinen (s. 15. toukokuuta 1970 Lahti) on suomalainen taloustieteilijä. Eduskunta valitsi Yläoutisen Valtiontalouden tarkastusviraston (VTV) pääjohtajaksi joulukuussa 2021. Pääjohtajan kuusivuotiskausi alkoi tammikuussa 2022 ja se kestää vuoden 2027 loppuun asti. Eduskunnan tarkastusvaliokunta esitti yksimielisesti Yläoutista VTV:n pääjohtajan tehtävään. Yläoutinen on koulutukseltaan kauppatieteiden tohtori. Hän väitteli tohtoriksi Jyväskylän yliopistosta vuonna 2005 otsikolla "Development and Functioning of Fiscal Frameworks in the Central and Eastern European Countries". Yläoutinen on aikaisemmin toiminut valtiovarainministeriön budjettipäällikkönä (2019-2021) ja VM:n talouspolitiikan koordinaattorina (2016-2019). Hän on toiminut valtiovarainministeriössä eri tehtävissä vuodesta 1999 alkaen, muun muassa vakausyksikön päällikkönä kansantalousosastolla 2007–2011. Hän työskenteli Kansainvälisen valuuttarahaston (IMF) neuvonantajana Washingtonissa finanssipolitiikan osastolla vuosina 2011–2014. == Lähteet == Luokka:Suomalaiset elinkeinoelämän vaikuttajat Luokka:Suomalaiset taloustieteilijät Luokka:Valtiontalouden tarkastusviraston pääjohtajat Luokka:Elävät henkilöt Luokka:Vuonna 1970 syntyneet
Heikki Kossi

Heikki Sakari Kossi (s. 6. joulukuuta 1969 Tampere) on suomalainen foley- artisti eli elokuvien jälkiäänitettävien kohtausäänien tekijä. Hän on työskennellyt kymmenissä suomalaisissa elokuvissa ja yhä enemmän myös kansainvälisissä tuotannoissa, kuten vuonna 2016 ensi-iltansa saaneessa animaatioelokuvassa Pikku prinssiHeikki Kossi teki foley-tehosteet Pikku prinssi -elokuvaan , Kp24.fi 9.6.2016. viitattu 11.6.2016.. Kossi on tehnyt foley-äänet muun muassa parhaan äänityksen Oscar-palkinnon vuonna 2021 voittaneeseen elokuvaan Metallin soundi ja edellisvuonna samassa sarjassa ehdolla olleeseen elokuvaan Ad Astra. Foley-artisteja ei kuitenkaan ”alihankkijoina” lueta mukaan tuossa kategoriassa palkittaviin tiimeihin. Muusikkona toiminut Kossi opiskeli äänisuunnittelua vuodesta 1997 lähtien Turun kristillisessä opistossa. Foley-tehosteiden tekoon Kossi tutustui harjoittelupaikassaan Kikeono Film Sound Oy:ssä, jossa hän avusti äänien teossa elokuvaan Lakeuden kutsu. Vuonna 2001 Kossi sai paikan Itse valtiaat -animaatiosarjan tuotantotiimissä äänisuunnittelijana ja foley-artistina. Vaimonsa työn takia Kossin perhe muutti Kokkolaan, jonne Heikki Kossi perusti nimellä H5 Film Sound Oy toimivan foley-studionsaKinnunen, Kalle: Päre + rasvatut kädet = Polvi menee leffassa sijoiltaan. Heikki Kossi tekee studiossaan äänet moniin eurooppalaisiin elokuviin. Suomen Kuvalehti 25/2015, 18.6.2015 (maksullinen).. Yrityksellä on toimipiste myös Helsingissä.Pitkänen, Pasi: Heikki Kossi Interview, The Audio Spotlight -sivusto 17.12.2015. Viitattu 11.6.2016. Heikki Kossi on toiminut kokkolalaisen jalkapalloseura KPV:n maalivahtivalmentajana. Foley-artismin ohella Kossi on toiminut elokuvissa myös äänisuunnittelijana, äänileikkaajana, ohjaajana, käsikirjoittajana, muusikkona ja kuvaajana. Kossi sai vuonna 2017 elokuvataiteen valtionpalkinnon. 2023 Kossi muutti pois Suomesta ja aloitti työskentelemään Kaliforniassa elokuvaääneen keskittyvässä Skywalker Soundissa. Skywalker Sound on osa Disney-konserniin kuuluvaa Lucasfilm-tuotantoyhtiötä. ==Lähteet== ==Aiheesta muualla== *Heikki Kossin luento ”Näin syntyvät elokuvan äänet”, video 25 min, Yle Areena Luokka:Suomalaiset elokuva-alan henkilöt Luokka:Suomalaiset äänisuunnittelijat Luokka:Suomalaiset basistit Luokka:Vuonna 1969 syntyneet Luokka:Elävät henkilöt